Nahát, egy pucér nő az orosz védelmi minisztérium instagramján!
Több mint 10 percig látható volt.
Az orosz védelmi tárca hivatalos Instagram-oldalán – nem túl meglepő módon – leggyakrabban Putyin elnök hadseregének erőt és ütőképességet sugárzó fotói szerepelnek.

Kivéve, amikor meztelen nőt posztolnak.

Augusztus 4-én ugyanis több mint 10 percen keresztül ez a kép volt látható a hivatalos felületen:

Ahogy a Twitter-bejegyzés szerzője írja,

  Bárki is kezeli az Orosz Védelmi Minisztérium Instagram-oldalát, láthatóan elfelejtett kijelentkezni a profilból egy igencsak szexi szombat délután előtt.

A többi komment sem volt rossz, idézünk néhányat:

  Az új mottónk: szeretkezz, ne háborúzz!

  Vajon a minisztérium közösségimédia-szekértője összekeverte a profilokat, vagy ez az új módja a rajongók szerzésének?

  Hol lehet jelentkezni ebbe a háborúba?

Sokan úgy vélik, hogy a baki elkövetője (más szóval: a kép szereplője) nem más mint Rosszijana Markovszkaja, a tárca szóvivője, aki saját Instagramján gyakran posztol – ha nem is ennyire kitárulkozó, de – szexi fotókat. És van saját hivatalosabb Insta-oldala is (így aztán könnyű lehet összekeverni a profilokat), mutatunk egy képet onnan is:

A minisztérium egyelőre nem szólalt meg az ügyben. A képet elég gyorsan eltávolították (illetve hát a fentiek tükrében: nem elég gyorsan), úgyhogy ismét a bátor orosz katonák fotói dominálnak a hivatalos oldalon.

 

(via Sun, kiemelt kép: Orosz Védelmi Minisztérium Facebook-oldala)
meztelen